Deuet e oa mare al loc ' hañ ganto hag echuet e oa lakaat an holl valizennoù er c ' harr , ouzhpenn ar c ' hastelodennoù , ar matalasennoù . . . Leun - kouch e oa break Ford ar Johnsoned ha prest e oa da vont . Lakaat a reas Charlez an alc ' houez en toull hag e droad war an droadikell , hag ar c ' heflusker da fraoñval par ma c ' helle . Klevet e voe un trouz spontus , ha gant ul lamm ez eas ar wetur kuit war - du an hentoù bras . N ' ae ket buan met tamm - ha - tamm e tornent hent betek ar gêriadennig . Ne voent ket pell o kavout ar wenodenn da vont betek o zi , met gwashat hent ! Fraoñval , hejañ - dihejañ , fiñval a rae ar wetur hep paouez gant ar stroñs evel ma n ' he doa graet biskoazh . Ha digredus e oa an trouz a zeue er - maez diouti . E penn an hent ec ' h errujont en o domani nevez , en o zamm baradoz . Kaset e voe ar wetur betek toull dor an ti evit gallout diskargañ anezhi . Prientet e voe pep tra , ar boued , an dilhad , hag all . . .